b'\n_START_ARTICLE_\nStovner videreg\xc3\xa5ende skole\n_START_SECTION_\nUtdanningstilbud\n_START_PARAGRAPH_\nSkolen tilbyr studiespesialisering, teknikk og industriell produksjon, bygg- og anleggsteknikk og helse- og oppvekstfag p\xc3\xa5 vg1. Elever som g\xc3\xa5r studiespesialisering har mulighet til \xc3\xa5 ta Vg2 i London. Elever fra helse- og oppvekstfag kan velge mellom helsearbeiderfag eller hudpleie p\xc3\xa5 Vg2, og hudpleier p\xc3\xa5 Vg3. Elever fra bygg- og anleggsteknikk kan velge mellom byggteknikk, klima-, energi- og milj\xc3\xb8teknikk eller overflateteknikk p\xc3\xa5 Vg2. Elever fra teknikk og industriell produksjon kan velge kj\xc3\xb8ret\xc3\xb8y p\xc3\xa5 Vg2. Elever p\xc3\xa5 Vg2 kj\xc3\xb8ret\xc3\xb8y og Vg2 hudpleie har mulighet til et tre ukers studieopphold i London. Skolen tilbyr ogs\xc3\xa5 p\xc3\xa5bygg til generell studiekompetanse p\xc3\xa5 Vg3._NEWLINE_Fra h\xc3\xb8sten 2020 vil Stovner videreg\xc3\xa5ende skole tilby utdanning innen anleggsgartnerfaget p\xc3\xa5 Vg2. Skolen har knyttet til seg 11 samarbeidsbedrifter fra anleggsgartnerbransjen som garanterer l\xc3\xa6rlingsplass i det nye yrkesfaget til alle elever som har best\xc3\xa5tt Vg2.'